【葉浩文專欄】後疫症世界會變成點, 原來有隻Game早已預言咗
疫情之下,各國防疫政策逐漸增加,香港亦宣布開始限制四人以上集會,不單只人同人交往有所改變,大家好多生活習慣亦有所不同。原以為香港彈丸咁細,購物已經好方便,對網購嘅興致唔算太高,今次之後,越黎越多人被迫嘗試。以為學習一定要返學?做嘢一定要office?今年開始已經冇話唔可能。
我想起助手同我講玩過一隻Game,叫做《死亡擱淺》,入面嘅世界觀同疫症後嘅社會好相似,遊戲主軸是世界發生巨變,人與人缺乏聯繫,要靠遊戲主角,一個送貨員去連接世界,裡面嘅科技亦都貼近而家幾似,全息投影,靠網絡進行3D打印完成基建,幻想出來嘅遊戲世界,令我印象深刻。
以此為前題,我會思考未來有邊類產業值得投資,網絡資源、網絡服務、物聯網都會係重中之重,當呢類產業發展到一定程度,係網絡開展事業、提供服務嘅門檻只會越黎越低,只要你諗到,冇你做唔到嘅事。我估計越嚟越多商業模式都會趨向網上發生,除網購生意外,教育、飲食、娛樂,甚至醫療都一樣會會在網上以另一方式呈現。
將來嘅日子,我地都知網絡世界越黎越重要,但可能我地冇諗過,最後網絡世界將會係我的生活嘅全部。 每個時代轉變,都係機會嘅來臨; 所謂有危先有機,葉太亦都係因為咁,近日建立了自己嘅網店。大家不妨去睇睇(小飛俠健康百貨),或者對你都有啟發。
以優惠價訂閱一年雜誌,可獲贈精選訂閱禮品。
Subscribe